  Анжелика Тихонова корреспондент 1-тӥ куарусёнэ Удмуртиын кӧс куазь луоз шуыса чаклало. Со сярысь элькунысь  пресс-службаез ивортӥз. 1-тӥ куарусёнэ куазь кӧс луыны кулэ. Уйин салкым луоз, +3…+8 градус, интыосын бус вӧлскыны быгатоз. Ӵукна +8…+13 градус луоз. Нуназе +19…+24 градусозь шуныт кариськоз, уйпал ёросъёсын +17…+19 градус луоз Удмуртиысь Гидрометцентрлэн пресс-службаезТуннэ, 31-тӥ гудырикошконэ потон уе, +3…+8 градус луоз, уйпал ёросъёсын музъем вылын 0…-1 градусозь кынтыны быгатоз. Нуназе зорылоз, лымшор ёросъёсын – золгес. Омырын +10…+15 градус сяна уз луы. 2-тӥ куарусёнэ шуныт луоз. Уйин омырын +10…+15 градус, нуназе +20…+25 градус луоз. Куд-ог интыосын кӧня ке зороз, тӧл секундскын 13-15 метрозь кужмоялляса пельтыны быгатоз. 3-тӥ куарусёнысен арня пумозь ӧжытэзтэк быдэс элькунын зоръёс ортчозы. Температура каллен улӥегес васькоз. Тегъёс: Ижкар Удмуртия инкуазь сӥзьыл  